Poročilo o izvajanju programa Zdravje v vrtcu

V letu 2024-2025 je bilo v projekt Zdravje v vrtcu vključenih 12 skupin, ki so intenzivno izvajali aktivnosti s področja krepitve telesnega in duševnega zdravja ter zavedanje kaj in kako lahko otroci prispevajo v dobro lokalne skupnosti. Letošnja rdeča nit je bila »Jej zdravo, spoštuj hrano in veruj naravo«
Skupine so izvajale različne dejavnosti/aktivnosti skozi celotno šolsko leto in sicer:
· Skrb za varnost in preprečevanje poškodb: kjer so sodelovali z gasilci ter se učili, kako pravilno ravnati ob požaru. 
Velik poudarek je bil tudi na učenju varnosti v prometu.
· Tradicionalni slovenski zajtrk: Spoznavali so slovensko hrano, čebele in čebelarja, se učili različnih deklamacij in pesmic, brali zgodbe ter si tradicionalni slovenski zajtrk naredili nekaj posebnega/drugačnega.
· Čiste roke za zdrave otroke; kjer so otroke spodbujali k pravilno umivanju rok, izvajali različne poskuse, s katerimi so otrokom približali razlago, zakaj si umivamo reke.
· Zobna higiena: otroke je obiskala zobozdravnica in jih učila umivanja zob ter z njimi izvajala različne aktivnosti na to temo.
· Gibalne dejavnosti: Celotno leto so izvajali različne gibalne dejavnosti. Velik poudarek je bil na gibanje zunaj v vseh letnih časih. Pri gibalnih aktivnostih so sodelovali tudi družinski člani. 
· Spoznavanje sadja in zelenjave: Pripravili so različne aktivnosti, kjer so otroci spoznavali sadje in zelenjavo z vsemi čutili.
· Kuhanje, peka in priprava različnih zdravih dobrot ter napitkov (smutiji, čaj, bučna juha, zdravi piškoti, sadna nabodala, sušenje sadja ipd.)
· Sajenje in skrb različnih zelišč ter zelenjave.
· »Praznovali« so Dan brez zavržene hrane in mednarodni dan strpnosti. Ta dan so izvajali dejavnosti na temo in se veliko novega naučili.
· Dejavnosti za krepitev duševnega zdravja, kjer so se otroci učili vljudnostnega pogovora, medsebojne pomoči in spoštovanja, sodelovanja, spoznavanja čustev ipd.
· Izvajali čistilno akcijo, zbiralno akcijo starega papirja in učenje ločevanja odpadkov
· Celotno leto pa je bil poudarek o zdravi prehrani ter spoštovanju hrane (da jo čim manj zavržemo)

Aktivnosti so bile prilagojene glede na starost otrok. Vsi skupaj, tako otroki kot vzgojitelji in starši, so se veliko novega naučili in spoznali. Pomembno je, da že od malih nog učimo otroke spoštovanja do narave, zdravega življenja (čim bolj zdrava prehrana in veliko gibanja) in skrb za zdravje.

